# Uznesenia

**Štátnej komisie pre voľby a kontrolu financovania politických strán**

**26. január 2016**

*Uznesenie č. 9/1/1*

*Štátna komisia pre voľby a kontrolu financovania politických strán schvaľuje navrhovaný program rokovania, z ktorého boli vypustené a presunuté na nasledujúce zasadnutie
4 žiadosti politického hnutia OBYČAJNÍ ĽUDIA a nezávislé osobnosti (OĽANO-NOVA).*

***Uznesenie č. 9/1/2***

*Štátna komisia pre voľby a kontrolu financovania politických strán schvaľuje návrh zápisnice z jej ôsmeho zasadnutia.*

***Uznesenie č. 9/2/1***

*Štátna komisia pre voľby a kontrolu financovania politických strán berie na vedomie záznamy jej hlasovania per rollam o žiadostiach o zaevidovanie ako tretích strán týchto subjektov:*

* *pani Veronika Hunková*
* *pán Stanislav Starzyk*
* *pani Kinga Petríková*
* *obchodná spoločnosť DESA Real, s.r.o.*
* *politické hnutie NOVA*
* *pani Terézia Rončáková*
* *pani Anna Bolibruchová*
* *pani Otília Kohajdová*
* *pán Martin Marton*
* *pani JUDr. Eva Stoklasová*
* *obchodná spoločnosť ORLÍK SK, s.r.o.*
* *obchodná spoločnosť Defunder, s.r.o.*
* *obchodná spoločnosť BIANCA TRANS, s.r.o.*
* *pán Mário Pecho*
* *pán Ľubomír Fiksel*
* *obchodná spoločnosť EuroActa, s.r.o.*
* *pán Filip Kehler*
* *pán Martin Mlýnek*
* *pani Mariana Valková*
* *pani Tatiana Ohorčáková*
* *pán Martin Ženuch*
* *pani Katarína Michalčíková*
* *pani Anna Vysoká*
* *pán Vladimír Bilčík*
* *pán Stanislav Zachar*
* *pani Ľubica Kurňavková*
* *pani Svetlana Kocourková*
* *pani Veronika Stojková*
* *pán Michal Martinák*
* *pani Ing. Renáta Priklerová*
* *občianske združenie Chceme zdravú spoločnosť*
* *obchodná spoločnosť Stepos Group, s.r.o.*
* *pán Pavol Pilip*
* *pán Olexandr Zajcev*

***Uznesenie č. 9/3/1***

*Štátna komisia pre voľby a kontrolu financovania politických strán berie na vedomie odvolanie kandidáta pána Miroslava Šimeka uvedeného pod poradovým číslom 131 na kandidátnej listine politickej strany Kotleba - Ľudová strana Naše Slovensko pre voľby do Národnej rady Slovenskej republiky v roku 2016, odvolanie kandidáta pána Borisa Karácsonyho uvedeného pod poradovým číslom 73 na kandidátnej listine politickej strany PRIAMA DEMOKRACIA a kandidátky pani Barbory Karacsóny uvedenej pod poradovým číslom 84 na kandidátnej listine politickej strany PRIAMA DEMOKRACIA pre voľby do Národnej rady Slovenskej republiky v roku 2016 a o vzdaní sa kandidatúry kandidáta PaedDr. Jozefa Bojčíka MPH uvedeného pod poradovým číslom 65 na kandidátnej listine politickej strany MOST – HÍD pre voľby do Národnej rady Slovenskej republiky v roku 2016.*

***Uznesenie č. 9/3/2***

*Štátna komisia pre voľby a kontrolu financovania politických strán berie na vedomie informáciu vedúcej Úradu štátnej komisie Mgr. JUDr. Michaely Kováčovej o doručení oznámení o poskytnutí príspevku politickým stranám.*

***Uznesenie č. 9/3/3***

*Štátna komisia pre voľby a kontrolu financovania politických strán berie na vedomie informáciu zapisovateľky Štátnej komisie pre voľby a kontrolu financovania politických strán Ing. Evy Chmelovej o priebehu školenia určených zamestnancov okresných úradov a zapisovateľov okresných volebných komisií.*

***Uznesenie č. 9/3/4***

*Štátna komisia pre voľby a kontrolu financovania politických strán berie na vedomie informáciu predsedu Štátnej komisie pre voľby a kontrolu financovania politických strán JUDr. Eduarda Bárányho, DrSc., člena štátnej komisie JUDr. Karola Nagya, zapisovateľky štátnej komisie Ing. Evy Chmelovej a vedúcej Úradu štátnej komisie Mgr. JUDr. Michaely Kováčovej o stretnutí so zástupcami Úradu pre demokratické inštitúcie a ľudské práva (OBSE/ODIHR).*

***Uznesenie č. 9/3/5***

*Štátna komisia pre voľby a kontrolu financovania politických strán berie na vedomie uznesenie Najvyššieho súdu Slovenskej republiky so spisovou značkou 6Svr/1/2015 v právnej veci navrhovateľa Alberta Révesza, uznesenie Najvyššieho súdu Slovenskej republiky so spisovou značkou 3Svr/1/2015 v právnej veci navrhovateľa Stanislava Kolářa a uznesenie Najvyššieho súdu Slovenskej republiky so spisovou značkou 2Svr/1/2015 v právnej veci navrhovateľky Ing. Martiny Dančovej.*

***Uznesenie č. 9/4/1***

*Štátna komisia pre voľby a kontrolu financovania politických strán eviduje občianske združenie Inštitút vzdelávania a kultúry, obchodnú spoločnosť successo, s.r.o., obchodnú spoločnosť GEP Slovakia, s.r.o., obchodnú spoločnosť Marián Buraľ, s.r.o., pani Zuzanu Čavčíkovú, pani Ing. Miroslavu Dvorščákovú, pána Martina Chmelíka a pána Petra Jonáka tretie strany podľa § 8 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov.*

***Uznesenie č. 9/4/2***

*Štátna komisia pre voľby a kontrolu financovania politických strán eviduje fyzickú osobu - podnikateľa Peter Sinčák - PS Production ako tretiu stranu podľa § 8 zákona
č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov.*

***Uznesenie č. 9/5/1***

*Štátna komisia pre voľby a kontrolu financovania politických strán sa oboznámila so žiadosťou politickej strany Sloboda a Solidarita, a konštatuje, že nie je v jej právomoci vydávať stanovisko k otázke, ktorým dňom začína plynúť siedme volebné obdobie Národnej rady Slovenskej republiky.*

***Uznesenie č. 9/5/2***

*Štátna komisia pre voľby a kontrolu financovania politických strán sa oboznámila so žiadosťou Advokátskej kancelárie - Mgr. Radovan Hrádek, a konštatuje, že podľa § 16 ods. 3 zákona č. 180/2014 Z. z. o podmienkach výkonu volebného práva v znení zákona
č. 356/2015 Z. z. je príslušná poskytovať metodickú pomoc a poradenstvo o pravidlách financovania politických strán a pravidlách financovania volebnej kampane iba politickým stranám a kandidátom. Uvedenú žiadosť preto postupuje Ministerstvu vnútra Slovenskej republiky, ako vecnému gestorovi zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov.*

***Uznesenie č. 9/5/3***

*Štátna komisia pre voľby a kontrolu financovania politických strán sa oboznámila so žiadosťami pána Ing. Ľudovíta Kaníka, poslanca Národnej rady Slovenskej republiky
a predsedu politickej strany Demokrati Slovenska – Ľudo Kaník, pána Juraja Miškova, poslanca Národnej rady Slovenskej republiky a pani Mgr. Evy Babitzovej, predsedníčky politickej strany ŠANCA o prideľovanie vysielacích časov v televíznom a rozhlasovom vysielaní počas volebnej kampane, a konštatuje, že prideľovanie vysielacích časov v televíznom a rozhlasovom vysielaní počas volebnej kampane je podľa § 10 zákona
č. 181/2014 Z.z. o volebnej kampani a o zmene a doplnení zákona
č. 85/2005 Z. z. o politických stranách a politických hnutiach v znení neskorších predpisov v kompetencii Rozhlasu a televízie Slovenska a vysielateľov s licenciou.*

*Podľa § 16 ods. 1 písm. g) 180/2014 Z. z. o podmienkach výkonu volebného práva a o zmene a doplnení niektorých zákonov v znení zákona č. 356/2015 Z. z., vysielateľ môže Štátnu komisiu pre voľby a kontrolu financovania politických strán požiadať o prerokovanie pridelenia vysielacích časov v televíznom a rozhlasovom vysielaní počas volebnej kampane.*

***Uznesenie č. 9/5/4***

*Štátna komisia pre voľby a kontrolu financovania politických strán sa oboznámila reagujúc na žiadosť politickej strany #SIEŤ uvádza:*

*So zostávajúcimi prostriedkami na osobitnom účte po uplynutí 90 dňovej lehoty a po uhradení všetkých záväzkov vyplývajúcich z volebnej kampane možno voľne nakladať
 t. j. tento zostatok môže byť prevedený na bežný účet politickej strany.*

*Podľa § 3 ods. 2 prvá veta zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov: „na úhradu nákladov na volebnú kampaň môže politická strana použiť len finančné prostriedky vedené na osobitnom platobnom účte vedenom v banke alebo pobočke zahraničnej banky.“*

*Z uvedeného vyplýva, že neuhradené faktúry za volebnú kampaň, ktoré budú zahrnuté
v záverečnej správe, musia byť uhradené z finančných prostriedkov vedených na osobitnom účte.*

*V súlade s uznesením č. 7/4/3, ktoré Štátna komisia pre voľby a kontrolu financovania politických strán prijala na svojom zasadnutí dňa 15. decembra 2015 uvádzame:*

*Podľa § 18 ods. 2 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov: „S prostriedkami na osobitnom účte nepoužitými na volebnú kampaň nemožno nakladať 90 dní po vyhlásení výsledkov volieb a počas konania vo veci porušenia pravidiel financovania volebnej kampane.“*

*V súlade s citovaným ustanovením sa odporúča, aby si politická strana upravila zmluvné vzťahy s dodávateľmi tovarov a služieb tak, aby boli náklady na volebnú kampaň uhradené prostredníctvom osobitného účtu skôr, ako začne plynúť 90 dňová lehota, počas ktorej nemožno s prostriedkami na osobitnom účte nakladať. S prostriedkami vedenými na osobitnom účte je možné opätovne nakladať po uplynutí uvedenej 90 dňovej lehoty. Faktúry uhradené po uplynutí tejto lehoty sú zahrnuté do nákladov záverečnej správy.*

***Uznesenie č. 9/5/5***

*Štátna komisia pre voľby a kontrolu financovania politických strán berie na vedomie doplnenie žiadosti o zaevidovanie ako tretia strana pani Veroniky Hunkovej, v ktorej je ako adresa webového sídla tretej strany uvedená adresa webového sídla kandidáta uvedeného na kandidátnej listine pre voľby do Národnej rady Slovenskej republiky v roku 2016, a konštatuje, že podľa § 8 ods. 14 zákona č. 181/2014 Z. z. o volebnej kampani a o zmene
a**doplnení zákona č. 85/2005 Z. z. o politických stranách a politických hnutiach v znení neskorších predpisov musí tretia strana zverejniť prehľad nákladov podľa § 8 ods. 11 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z.
o politických stranách a politických hnutiach v znení neskorších predpisov na svojom webovom sídle.*

*Podľa § 2 ods. 1 písm. w) zákona č. 275/2006 Z. z. o informačných systémoch verejnej správy a o zmene a doplnení niektorých zákonov sa webovým sídlom rozumie: „ucelený súbor webových stránok v správe jednej povinnej osoby, pričom webové sídlo má pridelenú najmenej jednu doménu...“*

*Z toho vyplýva, že tretia strana je povinná na účely § 8 ods. 14 zákona č. 181/2014 Z. z.
o volebnej kampani a o zmene a doplnení zákona č. 85/2005 Z. z. o politických stranách
a politických hnutiach v znení neskorších predpisov mať vlastné webové sídlo.*

*Preto Štátna komisia pre voľby a kontrolu financovania politických strán žiada Ministerstvo vnútra Slovenskej republiky, aby tretie strany oboznámilo s týmto uznesením.*

***Uznesenie č. 9/5/6***

*Štátna komisia pre voľby a kontrolu financovania politických strán reagujúc na žiadosť politickej strany Občianska konzervatívna strana konštatuje, že finančné dary politickým stranám do výšky 200 eur sú vyňaté len z povinnosti uzatvárať písomnú zmluvu, ale vzťahujú sa na nich všetky ostatné ustanovenia o finančných daroch politickým stranám.*

***Uznesenie č. 9/5/7***

*Štátna komisia pre voľby a kontrolu financovania politických strán sa oboznámila s podnetmi pána Michala Dragana pre porušenie zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (ďalej len „zákon o volebnej kampani“) politickými subjektmi: STRANA MODERNÉHO SLOVENSKA (SMS), SME RODINA - Boris Kollár, ŠANCA, Kresťanskodemokratické hnutie, Slovenská demokratická a kresťanská únia - Demokratická strana a Slovenská národná strana, a konštatuje, že podľa § 19 ods. 2 zákona o volebnej kampani je na začatie správneho konania pre porušenie § 15 zákona o volebnej kampani príslušné Ministerstvo vnútra Slovenskej republiky.*

*Vzhľadom na uvedené Štátna komisia pre voľby a kontrolu financovania politických strán tieto podnety postupuje Ministerstvu vnútra Slovenskej republiky.*

***Uznesenie č. 9/5/8***

*Štátna komisia pre voľby a kontrolu financovania politických strán reagujúc na žiadosť politického hnutia OBYČAJNÍ ĽUDIA a nezávislé osobnosti (OĽANO-NOVA) uvádza, že ani jedna z osôb uvedených v žiadosti sa nenachádza na kandidátnej listine žiadneho kandidujúceho politického subjektu pre voľby do Národnej rady Slovenskej republiky v roku 2016. Napriek totožným menám a priezviskám sú kandidáti a tretie strany rôznymi osobami.*